መግለጺ ስእሊ, ''ሕቶ ስለዝተልዓለ ጥራሕ ዝቕየር ነገር የለን'' ዶክተር ሳሙኤል ኢትዮጵያ ዓውደ ትምህርቲ ንምጥንኻር፡ ካብ ባንኪ ዓለምን ካልኦት ዓለም-ለኸ ትካላትን ልዑል ደገፍ ትረክብ። ይኹን ድኣ እምበር ብዝሒ ላዕለዎት ትካላት ትምህርቲ'ታ ሃገር እናወሰኸ እንተመፀ እውን ጽፈት ትምህርቲ ግን ኣዝዩ ዝወረደ ምዃኑ ደገፍ ካብ ዝገብሩ ኣከላት ዝተረኸበ መረዳእታ ይሕብር። ሽሞም ክፅራሕ ዘይደለዩ ሓደ መምህር ዩኒቨርሲቲ ወልቂጤ፡ እገዳ ሚንስቴር ትምህርቲ ኣብ ዘይስሩዕ መርሃ-ግብሪ ትምህርቲ ምስ ዝረአ ጉድለት ፅፈት ዝተሓሓዝ ከምዝኾነ ንቢቢሲ ተዛሪቦም። ኣስታት 7 ሺሕ ሰራሕተኛታት መንግስቲ ናይ ሓሶት ሰነድ ሒዞም ተረኺቦም ኣብ ትግራይ ወሰኽ ክፍሊት ትምህርቲ የሰክፍ ኣሎ ኣብ ስሩዕ ብዘይኮኑ መርሃ ግብሪታት ዝሰርሑ መምህራን፡ ኣብ ትርፊ ግዚኦም እዮም ዘምህሩ፡ እዚ ድማ እኹል ቆላሕታ ከይረክብ ይገብሮ። ብዘይካ'ዚ እቶም ተምሃሮ ቀትሪ ብስራሕ ደኺሞም ውዒሎም እዮም ምሸት ትምህርቶም ዝከታተሉ። ካብ ሚንስቴር ትምህርቲ ዝተረኸበ መረዳእታ ከምዘመልክቶ፡ ኣብ ውሽጢ ዝሓለፉ ክልተ ዓመታት ትምህርቲ ቀዳማይ ዲግሪኦም ክከታተሉ ካብ ሞንጎ ዝነበሩ፡ እቶም 42% ዝኾኑ ኣብ ዘይስሩዕ መርሃ-ግብሪታት ዝመሃሩ ነይሮም። ትምህርቲ ሚንስቴር ዓርሱ ብዝሓንፀፆ ስርዓተ ትምህርቲ ነዝሓለፉ ተምሃሮ ዓርሱ እቲ ሚንስቴር ቤት ዕዮ ክቖፅሮም እንተዘይኪኢሉ፡ ካልእ መን ትካል ክቖፅሮም ይኽእል?
